**Pilotné dáta**

**Rozhovor č. 1**

* Bratislava 7. 12. 2021 – rozhovor cez telefón (BA lockdown)
* I – informátor
* R – respondent
	+ muž, 26 rokov

**Prepis:**

* Poznámky k rozhovoru (pripomienky k budúcim rozhovorom)

|  |  |
| --- | --- |
| **I: Kedy si sa o Bitcoine prvýkrát dopočul?** R: A to konkrétne o Bitcoine alebo o kryptomenách?**I: Môžeš kľudne aj o kryptomenách. Len vzhľadom k tomu, že Bitcoin bol prvý a dodnes je najpoužívanejší a má najvyššiu hodnotu, usudzujem, že veľa ľudí mohlo najskôr počuť práve o Bitcoine.**R: Vieš čo ja som prvýkrát, to bolo dosť dávno asi pred štyrmi rokmi, som úplne prvýkrát aj nakupoval a vtedy, vtedy to bolo extrémne zložité nakúpiť tie kryptomeny, fakt to bolo tak zložité, že celý deň som tým strávil. Ja som sa. Musel normálne fotiť, že s občianskym a seba som musel odfotiť, že s dátumom napísaným na papieri a to som musel posielať na tie stránky aby mi urobili účet a mohol to kúpiť. Takže fakt to bolo že predtým, myslím si, že štyri roky alebo päť rokov dozadu. To bolo fakt zložité vtedy nakúpiť, vieš teraz sú už všetky tie nejaké platformy, čo urobili pre normálnych *retailových* klientov a už sa to dá úplne jednoducho nakúpiť, hovorím, že vtedy to bolo fakt zložité, ja som to musel vyťukávať, hľadať. Takže ja asi prvýkrát som mal pred piatimi rokmi niečo nakúpené. Vtedy som kúpil Bitcoin, ale ja som ho kúpil len na to aby som kúpil takú ďalšiu kryptomenu. **I: Aha, takže cez Bitcoin si si kúpil ďalšiu kryptomenu. Takže si ho v podstate hneď akoby minul?**R: No hej, pretavil som ho na tú druhú kryptomenu, akože to bola vtedy dosť veľká chyba, lebo tá kryptomena bola potom dosť blbosť takže, lepšie by som urobil, keby to nechám v tom Bitcoine.**I: A to bolo teda také, že ty si sa dopočul o Bitcoine a rovno si ho kupoval? Alebo si si to aj nejako študoval alebo niekto ťa na to naviedol...**R: Vieš čo my sme to s kamarátmi riešili akože spolu, sme sa viacerí o tom rozprávali aj nás to zaujímalo, tak že potom ideme to vyskúšať. Tak ja som si to normálne naštudoval, keďže som bol z nich najschopnejší v počítači a nejakej schopnosti naštudovať si veci, oni boli lajdáci ostatní, takže som to celé naštudoval a potom vlastne som to aj im kupoval čo sme sa dohodli. Čiže najskôr sme si museli kúpiť Bitcoin, aby sme mohli hocičo iné vtedy obchodovať, takže sme mali všetci takto nakúpený Bitcoin. A neviem, že akože odkiaľ som sa dopočul o tom úplne, asi tak medzi kamarátmi sme to riešili.**I: Takže si to nepamätáš presne, že či si videl nejaký článok napr. na sociálnych sieťach alebo niečo také...**R: No tak to ne. A vtedy asi ešte ani sociálne siete, vtedy sa to vôbec takto neriešilo na sociálnych sieťach ako dnes, skôr fakt, že tí kamaráti, medzi kamarátmi alebo teda v nejakom okruhu známych, že som sa o tom dopočul.**I: Prvotne si to teda nebral ako nejakú investíciu to tak znie.**R: Nie nie nie vôbec. Ale akože dali sme tam dosť peňazí, lebo ja mám takú, ja mám takú ehmm, také predsavzatie, že keď XY dá do niečoho peniaze, tak ja dám vždycky raz toľko [smiech], takže tak. Už sa mi to viackrát vypomstilo, ale nevadí, nemám v pláne sa toho vzdať, takže tak. Čiže mi to sme to iba normálne medzi kamarátmi, neviem už ako to vzniklo začali zaujímať, rozprávať a nakúpili sme potom vlastne prvý Bitcoin a ďalšiu kryptomenu. **I: Áno rozumiem, a kedy prišiel ten moment, že si si uvedomil, že nebolo asi úplne múdre hneď ten Bitcoin takto predať. Keď to začalo tak rýchlo stúpať, alebo už aj skôr?**R: Tak ja tým, že som to vtedy nebral nejak úplne vážne, my sme chceli tú druhú kryptomenu. To bola taká kryptomena *Panter* úplná blbosť a to malo byť vlastne, že oni mali online kasína, tak malo to byť akože použité ako mena v tých onlinových kasínach ale to sa nakoniec akože ani nejak neudialo tým pádom. Ono to vystúpilo najskôr mali sme zárobok a odvtedy to bolo mŕtve až doteraz. Takže keby to necháme vtedy v Bitcoine by sme boli na tom určite lepšie.**I: Hej...A teraz ty teda držíš nejaký Bitcoin áno?**R: Teraz, teraz už som upustil akože, poučil som sa na tomto, že tie iné kryptomeny moc netreba riešiť, takže teraz mám nakúpený iba Bitcoin a Ethereum a to mám tak akože na dlhodobejšie. ALE ešte ti poviem to, že ja s kamarátom ešte sa nám podarilo trafiť jednu takúto, takýto *shitcoin, že Shibainu,* ešte než sa o tom začalo rozprávať. Vtedy jak vybehol *Dodgecoin*  ešte tam bol tento a to nám stúplo o 10 000% tak vtedy sme to predali a vymenili sme to za Ethereum.**I: Takže vlastne využívaš tieto kryptomeny na úschovu nejakých peňazí akoby si s tým nejako obchodoval? Dalo by sa to tak povedať?**R: Áno, skôr, akože skúšali sme špekulatívne nakupovať nejaké malé coiny ale to sa mi moc nevyplatilo, až na tento jedenkrát akože, vtedy sme fakt dosť zarobili, lebo tak 10 000% je dosť veľa, to máš proste zo 100eur 10 000, takže to sa nám podarilo ale bola to skôr náhoda, možno nejaké aj šťastie a vlastne odvtedy ja mám v podstate len v Ethereu a Bitcoine nakúpené, lebo tak to je také stabilnejšie ale mám tam iba časť svojho portfólia, nejakých ja neviem 6% úspor alebo ani to nie možno 5%. To iba tak keď, lebo hovorilo sa to tak, že je väčšie riziko nemať Bitcoin vôbec nakúpený ako ho mať nakúpený, takže ja som to tak aj zobral, že aspoň časť tohoto som si dal do Bitcoinu a do Etherea, aby som proste, keď to náhodou vystúpa, nech sa môžem aj ja tešiť. **I: A nelákalo ťa niekedy, že by si tam chcel mať väčšiu časť toho portfólia?** R: Vieč čo akože ja to tam mám tak pre istotu, preto aj iba takú malú časť zase, viac teda ja sa pohybujem a obchodujem na normálnej burze a toto mám na nejakú diverzifikáciu toho môjho portfólia. Lebo proste toto je také, že Elon Musk povie jednu vec a dnes sa to pohne hore, dole a tak. Ale fakt na tú diverzifikáciu portfólia to asi tiež nie je úplne zlé, zatiaľ sa to osvedčuje. **I: Ja vlastne ako si tak študujem celkovo túto tému, som sa už stretla aj s takými názormi, že niektorí ľudia si radšej kúpia napríklad práve ten Bitcoin ako nejakú formu šetrenia, radšej ako by mali peniaze v banke a tak. Vnímaš to tak aj ty? Či toto nie je tvoja motivácia a prečo ten Bitcoin držíš?**R: No tak toto tak vôbec nevnímam, toto určite nie. Lebo ja tým pádom, že obchodujem na tej burze, ja týmto veciam verím viac ako Bitcoinu, mám to čisto na diverzifikáciu toho portfólia. Čiže ja nie som ten prípad, že teraz by som neveril už bankám a neviem čomu, tak by som to všetko dal už do kryptomeny vieš takže. Ja to iba tak na diverzifikáciu portfólia a tým, že tiež je tam akože potenciál veľký toho zárobku alebo nejakého no teraz už asi nie až takého veľkého ale. **I: Takže tvoje úspory vyzerá, že nebudú putovať nejakým kryptomenovým smerom.**R: Tak je to dosť volatilné takže nie to určite neplánujem. Hovorím, že radšej na burzu a tam držať nejaké solídne spoločnosti alebo ETFka alebo teda nejaké fondy. **I: Ešte by som sa spýtala, ako vnímaš ty pojatie Bitcoinu alebo teda aj iných coinov ako nejakého finančného nástroja?** R: No ako finančný nástroj to ja ako nevnímam moc, lebo nikdy som si s tým nič nekúpil, ani som to takýmto spôsobom vôbec nevyužil len tak ako niečo dlhodobejšie. Ale to sa aj tak hovorí, že to Ethereum má potenciál toho byť ako platidlo ale Bitcoin to je ako keby skôr zlato, čiže to je také, že ich je obmedzený počet, takže takto nejako to vnímam. No a akože neviem či sa ti toto hodí alebo tak, ale ja mám napríklad spolužiaka z tej strednej a on investoval do Bitcoinu tiež aspoň pred piatimi šiestimi rokmi a vtedy sa mu všetci smiali, že to je blbosť, že čo neviem čo a on, on tam zarobil okolo 350 000 euro, odvtedy dodnes, takže to je dosť. A Chalan nemal toľko peňazí a takto sa mu podarilo ale ono keď sa mu to podarilo tak on tiež časť toho predal a dal si to na normálnu burzu a kúpil akože ETFkové fondy, takže tiež to potom, že tiež si tam nedržíš všetko. **I: No ale som zvedavá, či sa mi podarí spraviť rozhovor s niekým aj takým, čo ho k tomu Bitcoinu prilákala tá technológia, decentralizovanosť alebo niečo také...ako napríklad tá motivácia tvojho kamaráta, že bola akoby asi iná ako tvoja, že vlastne tomu veril akoby aj keď si z neho robili srandu...**R: No ja dokonca ešte poznám kamarátov, čo voľakedy dávno ešte, tak oni si za to kupovali všelijaké ilegálne veci a vtedy oni mali kopec Bitcoinov, lebo oni to cez to nakupovali ja neviem cez ten dark web alebo cez čo sa to robí. Ale, že oni vtedy boli taký, že prvý mali ten Bitcoin [smiech]. **I: A sa o to zaujímali zas úplne z iných dôvodov.**R: Takže no akože, to bolo asi aj prvýkrát čo som o tom počul, ale to som sa vtedy tomu vôbec nevenoval, lebo tak na tieto ich účely som to vôbec nepotreboval ale tak to je taká vec čo ma teraz napadla, že aj takých ľudí som poznal alebo teda som ich počul takých ľudí rozprávať.**I: No to by boli tiež zaujímaví respondenti.**R: Hej hej no ale to by som ti asi neodporúčal ich moc kontaktovať, teda aspoň tých čo poznám. Ale kokos tí keby to vtedy nechali v tom krypte tak by im bolo teraz dobre. | V budúcich rozhovoroch sa môžem pýtať rovno na kryptomeny a otázku potom špecifikovať na Bitcoin...respondent trošku utieka rovno k nákupu kryptomien Kupoval to vtedy, keď to ešte nebolo bežné a jednoduché – komplikované 🡪 študovanie si predom toho ako sa to kupuje (nespomínal štúdium toho, čo to je...)Čas sa posúvaUž je to 5Motivácia nákupuMotivácia nákupuHodnotenie svojho obchodného konaniaPrvotný kontakt – kamaráti Opäť hovorí o štúdiu toho ako ten Bitcoin po praktickej stránke kupoval – otázka ho nenaviedla, či si študoval aj samotnú technológiu 🡪 možno preto ho aj hneď predal???„museli kúpiť Bitcoin, aby sme mohli hocičo iné vtedy obchodovať“neskôr v rozhovore pravdepodobne naznačuje, kto predstavoval tento okruh známych a aké boli ich motivácie(neskôr v rozhovore naznačuje ako to vzniklo)Hodnota spojená s BitcoinomHodnota spojená s Bitcoinom a Ethereum – dlhodobá investícia, nič iné netreba riešiť – Ethereum dáva na úroveň BitcoinuZisk na alt-coine 🡪 spätná investícia do Etherea – ukladanie si peňazí do kryptomenyDôvod prečo má Bitcoin a Ethereum (motivácia investovania)Obchoduje skôr na normálnej burze – spojené so štátom Prejavená nedôvera voči BitcoinuBitcoin VS štátne peniaze„...solídne spoločnosti...“vyzerá to, že prenáša skúsenosti z burzy na kryptmenový trh a vníma ich ako nejaké akciepýtať sa v budúcich rozhovoroch viac na vzťah k štátnemu finančnému systému – nedostatky, kritika atď. pripraviť si lepší a flexibilnejší QL Úplne prvýkrát teda asi počul o Bitcoine cez kamarátov/námych, čo ho využívali na ilegálne obchodovanie (anonymita) |

KÓDOVACIE SCHÉMA

|  |  |  |
| --- | --- | --- |
| **KÓD** | **DIMENZIA** | **VLASTNOSTI** |
| Prvotný kontakt s BTC | Z počutia | Kamaráti, známi |
| Nákup | Rýchly/okamžitý – predom opisuje len štúdium toho, ako sa BTC dal vtedy kúpiť |
| Motivácie nákupu  | Investícia | Na ďalšie nakupovanie |
| Šetrenie | Spätné uloženie zisku z obchodovania do kryptomeny ...“tak vtedy sme to predali a vymenili sme to za Ethereum.“ |
| *Fomo* | „...lebo *hovorilo sa* to tak, že je väčšie riziko nemať Bitcoin vôbec nakúpený ako ho mať nakúpený...“ |
| Obchodovanie s BTC | Špekulatívne  | Napr. nákup *Shibainu* |
| Držanie (hodl) | „...teraz mám nakúpený iba Bitcoin a Ethereum a to mám tak akože na dlhodobejšie...“ |
| Hodnotenie  | Seba hodnotenie svojich finančných rozhodnutí. |
| Vzťah k BTC | Hodnotenie  | Vyjadrenie názoru.Ako fin. nástroja. |
| Dôvera/nedôvera | „Lebo proste toto je také, že Elon Musk povie jednu vec a dnes sa to pohne hore, dole...“ |
| Vzťah k štátnemu fin. systému | Dôvera/nedôvera | „Lebo ja tým pádom, že obchodujem na tej burze, ja týmto veciam verím viac ako Bitcoinu“ |
| Alternatívy investovania | Burza  |
| Motivácie investovania známych/kamarátov do BTC | Entuziazmus  | Ísť proti prúdu...“ ...on investoval do Bitcoinu tiež aspoň pred piatimi šiestimi rokmi a vtedy sa mu všetci smiali, že to je blbosť...“ |
| Anonymita | Nákup ilegálneho tovaru. |
| Slang | Častý  |  |
| Menej častý | Retail, shitcoin, ETFka |

**Zistenia a úvahy:**

* Nedôveruje až tak Bitcoinu/kryptomenám ale aj tak ich má a spätne do nich občas investuje, napr. zisk z obchodovania s kryptomenami spätne vložil do jednej z dvoch (Etherea) v ktorej vidí zmysel (druhý je BTC)🡪 bojí sa, že by o niečo prišiel, keby ich nemá = fomo efekt ...veľa odkazuje na tzv. *hovorí sa*...
* Prvotne si kúpil BTC skôr kvôli tomu, v akom kruhu ľudí sa pohyboval – nevedel prečo by mohol v budúcnosti rásť BTC na hodnote atď. – bol to len prostriedok k inému cieľu
* Tradičným fin. systémom dôveruje viac ako obchodovaniu s kryptomenami– obchodovanie rieši s otcom a ten roky obchoduje na burze – v roku 2009 ho neovplyvnila finančne (v obchodovaní) finančná kríza, mal 14 rokov 🡪 možný faktor dôvery??
* Respondenta k Bitcoinu neprilákala jeho technológia, umožnenie anonymity, decentralizácia – dalo by sa povedať, že v mnohých prípadoch veci, ktoré ho odlišujú od štátnych peňazí/finančného systému 🡪 neberie ho úplne vážne, resp. ako akúsi budúcnosť – preto sa nedá čudovať, že ho momentálne nepovažuje za finančný nástroj ale len ako spôsob diverzifikácie portfólia